
Middelingels 


Van Wikipedia 

Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


't Middelingels is de fase vaan de Ingelse taol in de late middeliewe, 
groof-eweg zoe vaan d'n twelfden tot en met d'n daartienden iew. 't 
Slut aon op 't Aajdingels en weurt gevolg door 't Vreugmodern 
Ingels. Wie de middelfases vaan aander Germaanse taole 
(Middelnederlands, Middelhoegduits etc.) kinmerk ziech 't 
Middelingels door de reductie vaan klinkers in oonbeklemtoende 
syllabe die in't Aajdingels nog vol woorte oetgesproke, dewijl d'n 
euvergaank nao Nui-Ingels weurt gekinmerk door't verdwijne vaan 
naomvalle en 'n oetgebreide vocaolverandering. Bezunder aon 't 
Middelingels is veural de groete kwantiteit aon Franse (veural 
Normandische) waord, die met de Normandische hiersjappij in 
Ingeland de taol in zien gekoume. Umtot de Ingelse spelling sinds de 
late middeliewe wieneg is veranderd, kin me't Middelingels zoonder 
al te vaol kinnes vaan zake nog good leze. 

Oontwikkeling 


Begin en euvergaank oet't Aajdingels 

Me liet't Middelingels deks beginne in 1066, 't jaor boe-in Wollem de Vereuvereer, hertog vaan Normandie, 
Ingeland binneveel en oonderworp. Heer installeerde neet allein militair mach, meh stelde ouch zien eige 
getrouwe op hoeg poste aon. Zoe woort de Ingelse elite vervaange door 'n vreemde, die haor eige taol, 'ne 
variant vaan't Aajdfrans, metbrach. Dit beteikende 'ne sterke val in't prestiesj vaan't Ingels, wat in de iewe 
daoveur had gebleujd es sjrieftaol. De koumende iew woort wieneg Ingels opgesjreve. 

Daan nog vertuine de tekste die begin twelfden iew opduke 'nen opmerkeleke breuk. 't Aajdingels waor, 
ouch in d'n elfden iew, 'n zier awwerwetse en vormerieke taol, met vief naomvalle, drei geslachte en dualis 
in de veurnaomwaord. In't Middelingels bestoon vaan meet aof aon mer drei naomvalle, de geslachte zien al 
compleet verdwene, zoe good wie de dualis, de verbuigingsklasse zien samegevalle en de klinkers in de 
oonbeklemtoende syllabe liekene in't niks opgelos. D'n euvergaank liekent dus oongewoen snel te zien 
gegaange. E deil vaan de verklaoring heet me welle zeuke in de creoliserende werking vaan aander taole op 
Groet-Brittannie: 't Brits (de Keltische taol die veur d'n inval vaan de Angelsakse gesproke woort), 't Brits 
Vulgair Latien (e dialek wat neet is euvergelieverd meh zeker heet bestande), 't Aajdnoords en 't 
Normandisch. Door d'n drok vaan neet-mojertaolsprekers zouw de taol vaol vaan haor complixiteit hobbe 
opgegeve. 

Beter velt't evels te verklaore oet't veranderd prestiesj vaan de taol. In d'n Aajdingelsen tied stoont't Ingels 
in hoeger aonzien en had ziech 'ne standaard oontwikkeld. Es gevolg daovaan bleef de sjrieftaol oongeveer 
geliek, dewijl de spreektaol veranderde. Wie't Frans de prestiesjrol euvernaom, veel dee norm eweg; es 
daonao't Ingels al woort opgesjreve, daan sjreef me gewoen de volkstaol. Zeker is tot in d'n twelfden iew 
Aajd- en Middelingels, zij't ouch mer eve, nevenein veurkaome. De Peterborough Chronicle beveurbeeld, 
begint in't Aajdingels meh vertuint wijerop 'ne mingvorm; 't Ormulum oet oongeveer d'nzelfden tied is al 
oonmiskinbaar Middelingels. 

't Ewegvalle vaan de norm had neet allein 'n modernisering tot gevolg meh ouch 'n diversifiering. In d'n 
Aajdingelsen tied had't cultureel zwuurtepunt in Wessex (Zuidwes-Ingeland) gelege, en waor't dat dialek 
gewees wat me 't mieste opsjreef. Aon't begin vaan de Middelingelse periood weure weer versjellende 
dialekte gebruuk. In d'n twelfden en vreugen daartienden iew waor de taol vaan de West Midlands (zjus 
noordelek vaan Wessex) nog't belaankriekste. Bepaolde tekste liekene al vreug 'n soort vaan nuie standaard 
op te zeuke; deze variant weurt de AB-taol geneump 

Vaan Vreug- nao Laat-Middelingels en Nui-lngels 

Pas in de veertienden iew greujt't prestiesj en sjriftelek gebruuk vaan de Ingelse taol weer good. Keuning 
Eduard III maakde beveurbeeld 't Ingels tot de veurtaol in 't Liegerhoes. Belaankrieke literaote zien 
beveurbeeld John Wycliffe, John Gower en Geoffry Chaucher, dee noe nog weurt geleze. In dezen tied 
nump 'n nui standaardtaol vaster vorm aon. De zoegeneumde Chauncery Standard is gebaseerd op't dialek 
vaan Londe, met e paar beteikenisvol aonvolling vaanoet't noordelek Ingels (neve Londe waor ouch York 'n 
stad vaan beteikenis). 

Zjus op dit memint begint de taol sterk te verandere. De -e op't ind vaan e woord verdwijnt, en daomet d'n 
datief ouch. Versjellende klinkers, veural de lange, weure verhoeg, en de hoeg klinkers weure es reactie dao- 
op gediftongeerd. De mieste veranderinge weure, oonder drok vaan de nuie standaard, neet oetgesjreve. Zoe 




blijf de Groet Ingelse Klinkerversjuiving, die binne twie generaties moot zien voltoejd, oonziechbaar. 
Heimet oontsteit ind vieftienden iew't Vreugmodern Ingels. Me kin't begin vaan dat tiedvak doen samevalle 
met de installing vaan de Tudordynastie (1485). 


Verspreiing en dialekte 


't Taolgebeed vaan 't Middelingels veel oongeveer same met de staot Ingeland, meh daobij zien e paar 
kantteikeninge te make. In Cornwall woort nog 'n Keltische taol gesproke, 't Cornish. Aon't begin vaan de 
Middelingelsen tied waor die taol nog in gans Cornwall inheims (en mesjiens zelfs in westelek Devon nog); 
pas tege't ind vaan de middeliewe begint ziech de taolgrens trok te trekke. 'n Verwante Keltische taol, 't 
Cumbrisch, waor in d'n twelfden iew woersjijnelek nog te hure in't uterste noordweste vaan Ingeland; bij 
gebrek aon gegeves sjat me op basis vaan secundair bronne tot't Ingels't dao roond 1200 definitief had 
gewonne. In de Middelingelsen tied woort Wales oonderworpe en Ierland gekoloniseerd; 't Ingels verspreide 
ziech ouch in die len zier beperk. In't entans oonaofhenkelek Sjotland maakde't Ingels evels 'ne sterkeren 
opmarsj; tegen't ind vaan de middeliewe waor dao't inheims Gaelisch verbanne nao't platteland. 

Umtot't laank doort ietot't Middelingels 'nen echte standaard kraog, en dus de mieste tekste gewoen in't 
dialek vaan de sjriever zien opgesteld, liet ziech gans get euver de Middelingelse dialekte oetmake. De 
volgende valle te oondersjeie: 

■ E noordelek dialek, met es prestigieuzen exponent de stad York. Dit Ingels oondersjeit ziech 
door d'n oongemein sterken invlood vaan't Aajdnoords. Deze variant had 'ne groeten invlood 
op de Chauncery Standard, meh verspreide ziech ouch in Sjotland. Hei oontstoont 'ne nuie 
variant, 't Sjots. 

■ 't Dialek vaan de West Midlands, aon't begin vaan de Middelingelsen tied rillatief prestigieus. 

■ 't Zuidwestelek dialek. Dit gebeed, in de vreug middeliewe bekind es Wessex, had zie prestiesj 
verlore. 'tzelfde gol veur zie dialek. Door't touwgenome isolemint koste vaol archai'smes hei 
behawwe blieve. 

■ 't Zuidoostelek dialek vaan Londe en Essex. Dit leek in de Middelingelsen tied rillatief sterk op 
't zuidwestelek dialek, meh met de vorming vaan de Chauncery Standard begoste de twie 
oeterein te drieve. De verweiking vaan s- in z- en f- in v-, noe nog gehuurd in Zuidwes- 
Ingeland, woort hei beveurbeeld weer trokgedrejd. Sinds de late middeliewe is de taol vaan dit 
gebeed maotgevend veur gans't Ingels. 

■ 't Dialek vaan Kent. In d'n Aajdingelsen tied had Kent zien eige dialek. In de middeliewe bleef 
dit graofsjap taolkundeg op zien eige stoon. 't Dialek vaan Kent waor vaol awwerwetser es alle 
aander Middelingelse dialekte. Allewijl is dao zoe good wie niks vaan euver: de tongvalle vaan 
Kent hure bij't Zuidoostelek Ingels en versjelle neet bezunder vaol vaan't Londes. 

■ 't Yola. De ierste golf Ingelse koloniste in Ierland naom't Middelingels met, meh nao verloup 
vaan tied begoste die lui te verierse. Allein in e paar dorpkes in Wexford bleef't Ingels 
behawwe. Hun dialek bleef tot in de negentienden iew bestoon en droog toen nog vaol 
Middelingelse trekke. 

In de oonderstoonde paragrafe zalle bepaolde dialekversjelle al dudelek nao veure koume. 


Grammair 


Substantieve 





Aajdingelse substantieve woorte in veer naomvalle verboge; daovaan heet't Middelingels 'rs drei bewoerd. 
D'n accusatief velt same met de nominatief, zoetot de genitief en datief euverblieve. D'n datief is zelfs in't 
Vreugmiddelingels al neet mie consequent in gebruuk: d'n typischen oetgaank -e weurt soms weggelaote, 
zoetot deze naomval feitelek facultatief is. In de Laatmiddelingelsen tied is d'n datief zoe good wie 
verdwene, zoetot't aontal naomvalle bekans tot twie weurt beperk. D'n datief versjijnt soms nog aon't ind 
vaan 'n diechregel of in stoonde oetdrokkinge (wie noe nog in't Limborgs en Nederlands). Vaandao lif' leve' 
- on live ('in leve', 'levend'; in modern Ingels noe nog life - alive )J 2 ^ 

De mieste Aajdingelse waord hadde 'n sterke verbuiging. Die waord hobbe, veural in't Vreugmodern Ingels, 
'ne genitief op -es en 'nen datief op -e. De nominatief miervoud geit op -es oet, de genitief miervoud op -e en 
d'n datief (soms) op -en. Zwake substantieve indege in de nominatief inkelvoud op -e, en in alle aander 
naomvalle op -en. De mieste oonregelmaotege miervoude (gevalle vaan umlaut) verdwijne, al blieve gevalle 
wie man - men (tot op d'n huiegen daag) bestoon. In de AB-taol kriege soms waord die oersprunkelek neet 
zwaak woorte verboge toch 'n verbuiging met -erJ 2 ^ 

In tegestelling tot't Aajdingels en tot alle aander Germaanse taole oet dezelfden tied had't Middelingels al 
gein woordgeslachte mie. 'n Oetzundering hei-op vormde sjijns't dialek vaan Kent, boe't oonzijeg in de 
veertienden iew nog woort oondersjeie en d'n datief nog liekent te hobbe geleef. 

't Systeem kump veur't Vreugmiddelingels heiop neer: 



sterk 

zwaak 


inkelvoud 

miervoud 

inkelvoud 

miervoud 

nom/acc 

engel 

engles 

name 

namen 

gen 

engles 

engle 

namen 

namen(e) 

dat 

engle 

engle(n) 

namen 

namen 


Wie gezag verdwijnt d'n datief op 't ind vaan de Middelingelsen tied gooddeils. De genitief en datief 
miervoud verdwijne compleet. D'n oetgaank -es weurt ummer dekser tot -s verkort. Ouch de zwake 
verbuiging verdwijnt: ze geit bekans compleet op in de sterk (e paar waord oetgezunderd: noe nog zeet me 
ox - oxen). 


Lid waord 

't Lidwoord weurt noch nao geslach, noch nao getal, noch nao naomval verboge. 't Bepaold lidwoord is 
ummer pe/the. In 't dialek vaan Kent, wie bove gezag hendeg conservatief, versjijnt nog wel 'n apaart 
oonzijeg lidwoord (pet child). 


Adjectieve 

Adjectieve (bijveugleke naomwaord) woorte in't Aajdingels zelfs in vief naomvalle verboge (neve de veer 
bekinde gaof 't ouch nog 'nen instrumentalis). In 't Middelingels is dao niks vaan euver. Wel maak 't 
Middelingels, wie noe nog't Nederlands, versjel tosse sterke en zwake verbuiging. In't inkelvoud krijg't 
adjectief in bepaolde posities (veural nao't oonbepaold lidwoord a(n)) gein -e, dewijl dat nao aander waord 
en in't miervoud wel zoe isJ 3 ^ Vaandao: 


an old man 
olde men 


[De olde man 
|De olde men 




Veurnaomwaord 


Aajdingelse persoenleke veurnaomwaord woorte in veer naomvalle verboge. Daobij hadde de waord veur 
ierste en twiede persoen neve vorm veur inkelvoud en miervoud ouch nog 'nen dualis. In't Middelingels is 
d'n dualis verdwene en zien de vorm veur datief en accusatief aonein geliek. 't Groetste deil vaan't systeem 
kump al bekind veur: 


Middelingelse persoeneleke veurnaomwaord 




inkelvoud 

miervoud 



nominatief 

dat./acc. 

genitief 

nominatief 

dat./acc. 

genitief 

ierste 

ik / ich / i 

me 

my(n) 

we 

us 

oure 

twiede 

| 30 U / thou 

|aee / 
thee 

by( n ) / 

thy(n) 

3e / ye 

30W / 
you 

3ower / 
your 


o. 

hit 

hit / him 

his 




daaarde 

m. 

he 

him 

his 

he 

(oei / they 

hem 
|aem / 
them 

her 
(oeir / 
their 

V. 

3ho/ scho 
/ sche 

hire 

hire 


N.B.: De vorm ich woort oetgesproke wie't modern Ingels woord itch. Bedink wijer tot't Middelingels al 
gei woordgeslach mie had, en dus wie 't modern Ingels 't woord hit veur alle zakes zoonder natuurlek 
geslach gebruukde. 

Nog twie dinger valle op. Ierstens is, al in't Vreugmiddelingels, 't Aajdingels woord heo 'zij' vervaange door 
sche (etc.). Oonbekind is boe dit vaandan kump. In eder geval gebruukde de Peterborough Chronicle al de 
vorm scce ('t modern woord in 'n Aajdingels aondoende spelling); aon d'n aandere kant bleef in't zuie nog 
laank de vorm ho bestoonJ 2 ^ 't Aander dink wat opvelt is de koms vaan de vorm pei en pem veur de daarde 
persoen miervoud. Dit zien Noord-Ingelse vorm, die oersprunkelek oet't Aajdnoords koume en dao met de 
Deense euverheersing zien ingeveurd. De nui vorm verdroonge't inheims he en hem. Me nump aon tot dit 
oet homoniemevrees is gedoon: he beteikende neve 'zij (lui)' ouch 'heer'. Um dezelfde rei naom de 
Chauncery Standard de noordeleke vorm ouch op; zoe kaome ze't Standaardingels in. 


Werkwaord 

't Middelingels werkwoord deit rillatief vertojd aon veur sprekers vaan aander Germaanse taole. De 
versjellende klasse zwake werkwaord, die in't Aajdingels nog hadde bestande (wie noe nog in't Fries), zien 
verdwene. In d'n tegewoordegen tied gief't gei versjel in verveuging tosse sterk en zwaak: 


i ba|De 
|dou barest 
he bajDeth 


i singe 
|dou singest 
he singejD 


't Miervoud versjelt per regio. Alle Middelingelse dialekte koste einheidsmiervoud, meh in't zuie gong dat 
oet op -ep (we, ye, he singep), in de West Midlands op -en (we singen ) en in't noorde op -es (we singes). In 
de noordeleke dialekte gong ouch de daarde persoen inkelvoud al op -es oet, wat vaol later in't Nuiingels de 
norm woort (he singes). 




De verleien tied vaan zwake werkwaord woort miestens gemaak met -ede (i bapede). Soms oontbrik de 
bindvocaol; in dat geval pas ziech de verleien tied aon't kofschip aon (he pepede kin he peepte weure). Bij 
sterke werkwaord kump, wie me maag verwachte, ablaut te pas. 

Wie gebrukelek in de Germaanse taole krijg de daarde persoen inkelvoud geinen oetgaank in de verleien 
tied. Ouch de aander oetgeng hobbe de neiging veur eweg te valle:^ 


i bapede 
|dou ba^edest 
he bapede 
we bajDede(n) 


i song 

[dou song(e) 
he song 
we songe(n) 


In't Middelingels waore sommege werkwaord nog sterk die dat in modern Ingels neet mie zien. Zoe zag me 
help - holp - holpen. 

D'n imperatief kint neve de vorm veur't inkelvoud (make!) ouch nog 'ne vorm veur't miervoud, wie in 
aander Germaanse taole (makep!). 

Oonregelmaotege werkwaord zien oongeveer dezelfde wie in't modern Ingels, 'n Bezunderheid zien de nui 
vorm bij be: pou art, we, ye, pel are. Dees vorm zien noordelek en stamme oet't Aajdnoords. (Ouch dit tuint 
weer aon wie deep d'n invlood vaan deze taol gegaange is). De inheimse vorm (pou beest, we beep, been ) 
koume ouch wel veur. 

Klaanklier en spelling 


Spelling 

Vaan't Aajdingels heet de Middelingelse spelling e paar speciaol letters euvergenome. (Hei-oet bliek dus tot 
de breuk met't Aajdingels neet compleet waor: bij 't sjrieve vaan Middelingels woort de awwer taol nog 
ummer es veurbeeld gepak.) Later in 't Middelingels weure die teikes wel ummer minder gebruuk en 
vervaange door conventioneel Latiense letters. 

■ D'n ash (/E, ae) is gewoen 'n ligatuur tosse a en e. In't Aajdingels en't Middelingels stoont 'r 
veur de klaank /ae/. Allewijl weurt daoveur gewoen de (korte) a gebruuk. 

■ D'n thorn (t>, |d), euvergenome oet't runesjrif (t>; in Ingeland ouch thorn geneump), steit veur 
de klaank IQ/, ofwel de Ingelse hel th: porn, pink, pron. Bij de paar waord die met 'ne weike th- 
beginne, kump 'r ouch te pas (pe, pat, pou etc.). In't fractuursjrif (Gotisch) liekent 'r ummer mie 
op 'n y. In de late middeliewe weurt 'r zeldzaom, meh de abbreviatuur f> veur the blijf. (Me 
moot dit dus neet es ye leze!) 

■ De weike th (klaank 151) weurt weergegeve door 'nen eth (O, 5): moder. Ouch dees letter is 
noe nog in't leslands en Faeroers te vinde. Wie gezag kump 'r neet aon't begin vaan e woord. 

■ D eyogh (3 3 ) woort oetgesproke ofwel wie 'n Limburgse Nederlandse g (/y/), ofwel wie l\l. Es 
de fricatieve g-klaank verdwijnt, kin 'r ouch wel veur /g/ stoon. Heer kaom op plaotse boe 
allewijl 'n y steit (je), meh ouch veur de modern gh (pou^te). 't Teike is aofgeleid vaan de g, 
dee in unciaolsjrif zoe'ne vorm kin hobbe. Umtot de letter veural in cursief sjrif nogal op 'n z 
liekende, woort't ofwel doory, ofwel door gh vervaange. In Sjotland (zuug ouch Sjots) bleef't 
teike langer bestoon. De z in sommege Sjotse naome, wie McKenzie en Dalziel, moot me noe 
nog es /j/ leze. 




■ De wynn (P p) woort euveral gebruuk veur de klaank /w/, boe later de letter w kaom te stoon. 

In de vreug middeliewe bestoont die leste letter naomelek nog neet, en de i/, die vreuger voor 
die klaank had gestande, waor helder goon klinke en 'ne fricatief gewore (wie noe nog). Ouch 
in de ligatuur wh kaom 'r veur; de volgorde woort daan hp. De wynn waor wie d'n thorn vaan 'n 
ruun aofkomsteg (P); dit teike droog in't Angelsaksisch runesjrif dezelfde naom. Naomaote de 
middeliewe vorderde, kaom de w mie in gebruuk. 

Ouch op de res vaan de spelling velt gans get aon te merke. Modern Ingels is 'n zier oonfonetisch gespelde 
taol, boe-in de letters neet akkordere met de oetspraok. In feite kump dit doortot de spelling de stand vaan de 
taol in de late middeliewe weergief. Tot oongeveer 1400 woort't Middelingels feitelek oetgesproke wie't 
gesjreve steit. Gh had de klaank vaan de (Limborgse) ch ([g ~ x]), en letters die allewijl neet weure 
oetgesproke, kloonke in deen tied wel. Daomet kloonk't woord knight oongeveer wie 'ne Limborger't zouw 
zegke (/knigt/). 


Klaankmutaties 

Wie gezag is 't versjel in klaanklier tosse Aajd- en Middelingels groet. 't Is ouch al opgemerk tot 't 
ingriependste versjel de reductie vaan (veural) klinkers in indsyllabe waor. Zoe good wie eder woord vaan 
twie syllabe of mie woort heidoor getroffe: zoe veranderde beveurbeeld modor 'mojer' in moder en nama 
'naom' in name. Aander belaankrieke veranderinge zien de evolutie vaan a (trokgoond op de Germaans ai ) 
in o, en de a? (oontstande oet de Germaanse a door middel vaan de Anglo-Friese verheldering) in ee/ea: stan 
'stein' woort stoon, p&r 'dao' woort per(e). Heidoor begoste de Ingelse klinkers wijer vaan de aander 
Germaanse taole aof te stoon, al deeg't Fries wel met aon de twiede verandering. De Aajdingelse diftonge 
eo en eo woorte 'n korte respectievelek laang lei, al bleef dat deks oonziechbaar in de spelling. Deze klaank 
bestoont al in sommege Aajdingelse dialekte, zij't neet in't toen dominant Wes-Saksisch. 

D'n euvergaank vaan Vreug- nao Laatmiddelingels brach ouch e paar beteikenisvol evoluties met ziech met. 
De weike -th- geit optrejje op plaotse boe ze vaanajds neet stoont ( moder > moder/mother). Belaankrieker is 
evels de complete oontrunding vaan veurklinkers. De geneumde / 0 /-klaanke, die hiel vaol veurkaome, 
veranderde bekans allemaol in e of ee. 'n Oetzundering is feower 'veer', wat fower woort. In Franse 
lienwaord zien de gerunde klinkers oongetwievels langer gebleve. Me zuut dat noe nog trok in de oetspraok 
vaan e woord wie pure /pjU0/: de oetspraok met /j-/ verraojt 'n poging vaan 'ne neet-gelierde spreker um de 
/y/ te make. 

Vaanaof't ind vaan de veertienden iew voonte nog mie ingriepende veranderinge plaots. Feitelek zien't die 
veranderinge die't Middelingels in't Vreugmodern Ingels dege transformere. Toch weurt dezen tied, dee 
ouch e groet deil vaan de vieftienden iew besleit. Iers beginne de sjwa's aon't woordind oet te valle. Dit 
beteikent't definitief ind vaan d'n datief en de verbuiging vaan adjectieve: me huurt ummers gei versjel mie 
tosse wif en wife, of tosse good en gode. Ouch de -e- in e woord verdwijnt wel ins: fower weurt four, 'n 
Twiede verandering, die kort nao 1400 moot zien begos, steit bekind es de Great Vowel Shift. De mieste lang 
vocaole (en sommege korte) woorte umhoeg gebrach, dat welt zegke mie geslote: a woort [ae:], ea woort 
[e:], ee woort [i:j, dewijl bij de achterklinkers [d : ] (deks o(o) gesjreve) in [o:j veranderde en [o:] (oo) in 
[u:j. Zoe'n verandering neump me 'ne push chain: de mutatie vaan eine klaank zorg veur 'n verandering in 
dezelfde riechting ouch bij 'nen aandere, um te veurkoume tot twie klaanke goon samevalle. Bij de 
bestaonde klaanke (lang) z en u lieverde dat probleme op: die zien al gans geslote en koste neet mie wijer 
nao bove. Dees klaanke veranderde in diftonge. Nao 1500 veranderde sommege klaanke nog wel wijer door; 
dees veranderinge valle evels neet binne't kader vaan dit artikel. 

Umtot ziech evels 'n prestigieus sjrieftaol had oontwikkeld, veranderde de spelling koelek met de taol met. 
(Hus woort house ; dit is 'n oetzundering.) Wel woort't gebruuk vaan de -e aanders. Ze woort noe neet mie 
oetgesproke (zoegeneumde stom e), meh had deks wel invlood op de oetspraok vaan de letters veur ziech 
(bad leus me allewijl nog aanders es bade). Ummer mie verdwijnt dees letter op plaotse boe ze gein functie 



mie heet, meh ze duuk ouch noe en daan op op plaotse boe ze oersprunkelek neet stoont (Middelingels lif, 
Nuiingels life). Soms woorte in vieftienden-iewse aofsjrifte (of later drokke) vaan awwer werk 
goodbedoelde foute gemaak, umtot't neet in de kopiis opkaom tot die letters ieder wel woorte oetgesproke. 
De modern taolwetensjap heet daan tot doel de oersprunkeleke teks te reconstruere. 

Klaanklier 

'n Vrij typische Middelingelse klaanklier kump hei-op neer: 

consonante 



labiaole 

dentaole 

alveolaire 

postalveolaire 

palataole 

velare 

glottisklaank 

nasaole 

m 


n 



(n) 


plosieve 

P b 


t d 

tj d 3 


k g 


fricatieve 

f V 

0 3 

s z 

J 

(?) 

(x) 

h 

approximante 



r 


j 

w 


lateraole 



1 






De oetspraok vaan de r is neet gans dudelek. Mesjiens woort ze nog in gans Ingeland gerold; mesjiens ouch 
gaof't toen al dialekte boe me de typische 'Ingelse' 111 hoort. 

vocaole 


Monoftonge 

kort 

laank 

veur 

achter 

veur 

achter 

hoeg 

i (v) 

u 

i: (y:) 

u: 

hoeg-mid 

e ( 0 ) 

0 

e: ( 0 :) 

o: 

lieg-mid 



e: (ce:) 

a : 

Meg 

a 


a: 



Wie me zuut zien de gerunde klaanke metgenome. 


Bronne 


Dit artikel is in hoofzaak gebaseerd op't corresponderend Ingelstaoleg artikel, en wel in dees versie (https:// 
en.wikipedia.org/w/index.php?title-Middle_English&oldid-605108542); wijer koume bittekes informatie 
vaan en:AB language, en:Ayenbite of Inwyt, en:Middle English phonology, en:Ormulum, en:Petersborough 
Chronicle, en:Thorn (letter), en:Wynn en en:Yogh. 

Extern links 


• Betrach de Wikipedia-tes in't Middelingels op de Wikimedia Incubator 

■ Middelingelsen dictionair (http://www.pbm.com/~lindahl/concise/concise.html) 

■ Middelingels leesbook (https://archive.org/details/amiddleenglishr01emergoog) oet 1915 


Aafkomstig van Wikipedia, de Vriej Encyclopedie. "https://li.wikipedia.Org/w/index.php? 
title=Middelingels&oldid=444271" 


Dees pazjena is't lets verangerd op 22 jul 2020, 20:40. 

De teks is besjikbaar onger de Creative Commons Naomsvermelding/Geliek Deile licentie. 't Is mabgelik dat 
aanvollende veurwaarde van toepassing zeen. Betrach de Algemein veurwaarde veur mie informatie. 













